[Foto’s] Water wêreldwyd ŉ krisisFoto: wire.africannewsagency.com Altesaam 663 miljoen mense wêreldwyd het geen toegang tot skoon water nie. Volgens WaterAid, ŉ internasionale welsynsorganisasie, se verslag woon 522 miljoen van dié mense in landelike gebiede. Volgens die waterverslag trek lande soos Papoea-Nieu-Guinee, Mosambiek en Madagaskar die swaarste. Statistieke wys daar is talle mense sonder skoon water in dié lande: 11,5 miljoen mense in Mosambiek, 10,2 miljoen mense in Madagaskar en 4,4 miljoen mense in Papoea-Nieu-Guinee. Dié lande is ook deel van ŉ groep lande wat die ergste geraak word deur klimaatsverandering en wat die moeilikste daarby sal aanpas. Die Wêreldwaterraad meen Afrika en Asië is die lande wat die grootste tekort het aan skoon water en dié raad moedig regerings aan om projekte op die been te bring om hierdie probleem aan te pak. Elke jaar word Internasionale Waterdag op 22 Maart gevier om meer aandag op dié kommerwekkende saak te plaas. Die Verenigde Nasies sê 600 miljoen kinders sal teen 2040 beperkte toegang tot skoon water hê, en het daarom ŉ program op die been gebring wat beoog om skoon water en beter sanitasie aan 10 miljard mense te verskaf. Foto: wire.africannewsagency.com Foto: wire.africannewsagency.com Foto: wire.africannewsagency.com Foto: wire.africannewsagency.com Foto: wire.africannewsagency.com Foto: wire.africannewsagency.com Foto: wire.africannewsagency.com Foto: wire.africannewsagency.com Foto: wire.africannewsagency.com Foto: wire.africannewsagency.com